paragraph_text: Sega Saturn ime je za 32-bitnu igraću konzolu koju je razvila japanska tvrtka Sega i koja je bila dostupna na tržištu 22. studenog 1994. u Japanu, dok je u svibnju 1995. konzola puštena u prodaju na tržištu SAD-a. Zbog žurbe da se izbaci na tržište prije Sony PlayStationa, ova konzola je izašla bez mnogo igara te je uz lošu promidžbu Sega izgubila primat na tržištu. Isto tako Sega je najavila novu konzolu Katana (Dreamcast) koja bi nasljedila Sega Saturn prerano tako da su izgubili podršku sofverskih kuća za Sega Saturn.